ΕΦΗΜΕΡΙΣΤΗΣΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΑΥΓΟΥΣΤΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

836 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ως υπέργειου εστεγασμένου χώρου στάθμευσης αυτοκι¬ 


νήτων ακινήτου που βρίσκεται εντός του ρυμοτομικού σχεδίου 

Αθηνών.... 1 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό Μάναρι, Κοινότητας Μάναρι (Ν. Αρκαδίας) και καθορι- . 

σμός ειδικών όρων και περιορισμών δόμησης.. . 2 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό Τσουκαλάδες, Κοινότητος Τσουκαλάδων (Ν. Λευκάδος) 
και καθορισμός ειδικών όρων και περιορισμών δόμησης αυτού . 3 
Τροποποίηση του ρυμοτομικού σχεδίου Πτολεμαΐδας Ν. Κοζάνης 
στα ΟΤ 72 και 177 . ..... 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 74149/4447 . (1) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των... κ.λπ.» (Α’ 194), όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101) και όπως ισχύει σήμερα. 

2. Τις διατάξεις του από 6.10.1990 Π.Δ/τος «Κριτήρια και διαδι¬ 


κασία καθορισμού χώρων για την κατασκευή υπέργειων εστεγσμένων 
σταθμών αυτοκινήτων άνω των 80 θέσεων κ.λπ.» (Δ’ 560). 

3. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

4. Τις 1220/39/ν2ΐ3.3.1991 και 3215/13.6.1991 αιτήσεις του 

I. Καμάρη, Δ/ντού του Ταμείου Συντάξεων Προσωπικού της Εθνικής 
Τραπέζης της Ελλάδος και του Ταμείου Συντάξεων Προσωπικού της 
Τραπέζης Ελλάδος και Κτηματικής. 

5. Την 2430/31.3.1992 αιτιολογική έκθεση του Οργανισμού Αθή¬ 
νας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ- 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου Αθηνών και εντός της περιοχής που καθορίσθηκε 
με το από 23.11.1990 Π.Δ/γμα (Δ' 693) για την κατασκευή εστεγα- 
σμένων χώρων στάθμευσης αυτοκινήτων 80 θέσεων και ειδικότερα επί 
των οδών Σουλίου 12 - Εμμ. Μπενάκη - Κωλέττη, φερόμενο ως ιδιο¬ 
κτησία του Ταμείου Συντάξεων Προσωπικού της Εθνικής Τραπέζης της 
Ελλάδος και του Ταμείου Συντάξεων Προσωπικού της Τραπέζης Ελλά¬ 
δος και Κτηματικής, όπως ο χώρος φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την 
74149/1992 πράξη του και που οιντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 80. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

, Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Ιουλίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗ! 

Αριθ. 73092/4217 (2) 

Χαρακτηρισμός ως διατηρητέου του χτιρίου που βρίσκεται στον οικισμό 

Μάναρι, Κοινότητας Μάναρι (Ν. Αρκαδίας) και καθορισμός ειδικών 

όρων και περιορισμών δόμησης. / 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Καταιγιάννη» (Β' 702/4.9.1991). 

3. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858/18.10.1991). 

4. Την από 6.3.1992 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

5. Την από 31.3.1992 σύμφωνη γνώμη της ενδιαφερομένης Μα¬ 
ρίας Βεροπούλου - Πιτσικώνη, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στον οικι¬ 
σμό Μάναρι της Κοινότητας Μάναρι (Ν. Αρκαδίας) φερόμενο ως ιδιο¬ 
κτησία Μαρίας Βεροπούλου - Πιτσικώνη, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 1:200, που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την 73092/1992 πράξη του και πού αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο όπως και οι εναρμο¬ 
νιζόμενες με αυτό μεταγενέστερες προσθήκες όχι όμως και τα κάθε εί¬ 


δους προσκτίσματα ή πρόσθετα στοιχεία που αλλοιώνουν την μορφή 
του. 

Ο καθορισμός των προσκτισμάτων και των πρόσθετων στοιχείων 
πραγματοποιείται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του κτιρίου πλην 
των προσκτισμάτων ή των στοιχείων του χτιρίου για τα οποία η ΕΠΑΕ 
έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του χτιρίου που χαρα¬ 
κτηρίζεται σαν διατηρητέο εφόσον δεν αλλοιώνεται ο γενικός αρχιτεκτο¬ 
νικός χαρακτήρας του χτιρίου και δεν θίγονται τα διατηρητέα στοιχεία 
του. 

5. Ανέγερση νέου χτιρίου στο οικόπεδο που υπάρχει το διατηρητέο 
χτίσμα καθώς και προσθήκη σ’αυτό επιτρέπονται μετά από σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) σύμφωνα με τις ισχύουσες πολεοδομικές διατάξεις εφόσον δεν 
παραβλάπτεται το κτίριο και ο χώρος που το περιβάλλει. 

. 6. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο χτίσμα. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

7. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Ιουνίου 1992 

Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. 74170/4555 (3) 

Χαρακτηρισμός ως διατηρητέου του κτιρίου που βρίσκεται στον οικισμό 

Τσουκαλάδες, Κοινότητος Τσουκαλάδων (Ν. Λευκάδος) και καθορι¬ 
σμός ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 10.3.1992 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Την από 13.4.1992 σύμφωνη γνώμη της ενδιαφερομένης Ελένης 
Μεκάλη (Α.Π. ΠΕΧΩΔΕ 56497/3118/13.4.1992), αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται στον οικι¬ 
σμό Τσουκαλάδων Κοινότητας Τσουκαλάδων (Ν. Λευκάδας) φερόμενο 
ως ιδιοκτησία Ελένης Μεκάλη όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:100, που Θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
74170/1992 πράξη του και που αντίτυπό του σε φωτοσμίκρυνση δη¬ 


μοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση στον φέροντα οργανισμό, καθώς και επεμβάσεις για λόγους 
λειτουργικούς του προτεινομένου να χαρακτηρισθεί ως διατηρητέο κτί¬ 
ριο εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών η μή επιγραφών και δια¬ 
φημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών μικρών διαστάσεων που 
πληροφορούν για τυχόν χρήση των χώρων του κτιρίου. 

5. Αιτήσεις για προσθήκη στο διατηρητέο κτίριο αποστέλλονται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με σύμφωνη γνώμη 
της Επιτροπής Πολεοδομικού και Αρχιτεκτονικού Ελέγχου (Ε.Π.Α.Ε.) 
για ειδικές ρυθμίσεις σύμφωνα με τις διατάξεις του άρθρου 4 παρ. 2 του 
Ν. 1577/1985 (ΦΕΚ 210/Α) εφόσον δεν παραβλάπτεται το διατηρη¬ 
τέο κτίριο και ο χώρος που το περιβάλλει. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 15 Ιουλίου 1992 

Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 




ΤΟΠΟΓΡΑΦΙΚΟ ΔΙΑΓΡΑΜΜΑ ΙΔΙΟΚΤΗΣΙΑΣ ΕΛΕΝΗΣ ΜΕΚΑΛΗ 
ΣΤΗ ΘΕΣΗ ΤΣΟΥΚΑΛΑΔΕΣ - ΛΕΥΚΑΔΑ 

Αριθ. 168 (4) 

Τροποποίηση του ρυμοτομικού σχεδίου Πτολεμαϊδας Ν. Κοζάνης στα 
ΟΤ 72 και 177. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις του ΑΝ 314/1968 (ΦΕΚ 47Α) όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν.Δ/γμα (ΦΕΚ 
220Α) και με το Ν.1577/85 (ΦΕΚ 210Α). 

3. Το Π.Δ. 183/1986 (ΦΕΚ 70Α). 

4. Το Π.Δ. της 21.10.1977 (ΦΕΚ 477Δ/22.11.77) «περί αναθεώ¬ 
ρησης και επέκτασης του ρυμοτομικού σχεδίου Πτολεμαϊδας. 

5. Το Π.Δ. της 18.10.1978 (ΦΕΚ 622Α/28.11.78) περί τροπο- 
ποιήσεως των συντελεστών δόμησης του εγκεκριμένου ρυμοτομικού 
σχεδίου Πτολεμαϊδας. 

6. Την υπ’ αριθμ. 33730/1691/87 (ΦΕΚ 664Δ') Απόφαση 
Υπουργού ΠΕΧΩΔΕ «Έγκριση του (ΓΠΣ) Γενικού Πολεοδομικού Σχε¬ 
δίου του Δήμου Πτολεμαϊδας. 

7. Το Π.Δ. της 29.9.1988 (ΦΕΚ 897Δ/27.12.88) έγκριση της 
Πολεοδομικής μελέτης επέκτασης του Δήμου Πτολεμαϊδας. 

8. Την Κοινή Υπουργική Απόφαση Γ4Δ/15883/1903/18.2.87 
(ΦΕΚ 142/Β/15.3.88). 

9. Τον 1735/87 άρθρο 22 παρ. 7. 

10. Τις υπ’ αριθμ. 488/91 και'489/91 Αποφάσεις του Συμβουλίου 


Επικράτειας. 

11. Τις υπ’ αριθμ. 33/91 και 19/92 Αποφάσεις του Δημοτικού 
Συμβουλίου Πτολεμαϊδας. 

12. Την υπ’ αριθμ. πρωτ. 49/26.6.1992 Γνωμοδότηση του Συμ¬ 
βουλίου ΠΕΧΩΔΕ Ν. Κοζάνης. 

13. Την πρόταση του Μελετητή για την αναθεώρηση του Σχεδίου 
πόλεως Πτολεμαϊδας, αποφασίζουμε: 

Εγκρίνεται η τροποποίηση του ρυμοτομικού σχεδίου Πτολεμαϊδας 
στα ΟΤ 72 και 177 όπως αυτή φαίνεται στα συνημμένα στην εισήγηση 
τοπογραφικό διάγραμμα το θεωρημένο από 26.6.92 από το Τμήμα 
Πολεοδομίας και ΠΕ της Νομαρχίας μιας που συνοδεύει την απόφαση 
αυτή και αποτελεί αναπόσπαστο μέρος της. Συγκεκριμένα εγκρίνεται η 
ενοποίηση των δύο (2) Οικοδομικών Τετραγώνων (ΟΤ αριθμ. 72 και 
177) σε 0Τ με αριθμ. 177, κατάργηση των υφισταμένων πρασιών και 
του Τμήματος πρασίνου και καθορισμός χρήσης σε «πολύκεντρο και 
λαϊκή αγορά». 

Η παρούσα απόφαση και το τοπογραφικό διάγραμμα που την συνο¬ 
δεύει (1 φύλλο σε κλίμακα 1:500) να αναρτηθούν στο κτίριο της Νομαρ¬ 
χίας ΚΟΖΑΝΗΣ, Τμήμα Πολεοδομίας και ΠΕ, 5ος όροφος για 15 
ημέρες μετά τη δημοσίευση του λεκτικού της απόφασης και του τυπο¬ 
γραφικού διαγράμματος στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 3 Ιουλίου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 







